Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1479

4. évfolyam Fejlesztési feladatok – A test alkalmassá tétele a tananyag szerinti táncos mozgásra – A körtáncok technikai elõkészítése – A táncszerkesztés elveinek, az összekapaszkodási módok variációs lehetõségeinek megismertetése, a táncos partnerkapcsolat kialakítása – A táncalkalmak megismerése, a viselkedésmódok, illemszabályok, a megfelelõ táncos magatartás elsajátítása – A zenei lüktetésrendhez történõ igazodás hangsúlyainak tudatosítása – Az improvizációs készség, az elõadói készség, a ritmusérzék, a mozgáskoordináció, a mozgásemlékezet, a fizikai állóképesség fejlesztése – A közösséghez tartozás, kötõdés erõsítése, a másságot elfogadó attitûd valamint a férfi és nõi szerepbõl adódó viselkedésmódok szerint a nemi identitás erõsítése – Az önálló tanulói tevékenység és egyéni szerepvállalás ösztönzése Tananyag Táncelõkészítõ gimnasztika Tánctechnika: alapvetõ mozdulattípusok, támasztékszerkezet, súlyváltások, ugrástípusok, forgások, térdhasználat, térben való eligazodás, térkitöltõ játékok, dinamikai gyakorlatok, pozíciók, körtartás, körív mentén haladás, lenthangsúly–fenthangsúly gyakorlatok, összekapaszkodási módok, tartás–ellentartás gyakorlatai, tempóváltások, páros forgás, térirányok, forgások, csapások, gesztusok (kar, láb) Táncgyakorlat: – A Dunai táncdialektus ugrós–eszközös táncai közül választott tánc elmélyítése – A Tiszai táncdialektus csárdásai közül választott tánc ismeretének bõvítése, ritmikai, plasztikai, dinamikai lehetõségeinek megismertetése – A Tiszai táncdialektus verbunkjai közül választott tánc bevezetése – Ismerkedés a Déli körtánc dialektussal – Az évfolyam célkitûzéseinek, feladatainak, az életkori sajátosságoknak, jellemzõknek megfelelõ tánctípus anyaga Koreográfia: az ugrós–eszközös vagy a csárdás táncanyagából Zenei ismeretek: a Tiszai dialektus jellegzetes hangszerei (cimbalom, klarinét, tekerõ) parasztbanda, cigánybanda, a hangszerek funkciói, játékmódja, 4/4–es lüktetés, nyújtott ritmus, éles ritmus Népi ének: a választott csárdásokhoz és karikázókhoz kapcsolódó népdalok, gyermekjáték dallamok Táncfolklorisztika: a csárdás fejlõdése, formái, jellemzõ vonásai, a tánctípus meghatározása, táncalkalmak, a táncos magatartás jellemzõi, tánckezdõ szokások, a táncok földrajzi, történelmi háttere Viseletek: jellemzõ viseletdarabok, azok elnevezései, öltözködési szabályok, a táncos mozgás és a viselet összefüggései Hagyományõrzés: a saját táncrégió táncai, beleértve az ott élõ nemzetiségek tánchagyományát is Követelmények A tanuló ismerje a választott ugróst, verbunkot és csárdást, a tanult népdalok szövegét, dallamát, a tanult hangszerek jellemzõit, a tanult táncok földrajzi elhelyezkedését A tanuló legyen képes a tánctípus fogalmának meghatározására, a tanult táncok földrajzi elhelyezésére, az elsajátított táncokból történõ improvizálásra

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes